Ulla Vaajakallio

Ulla Vaajakallio (s. 1941) on suomalainen kuvittaja ja kuvataiteilija.

Henkilöhistoria
Vaajakallio opiskeli Taideteollisessa oppilaitoksessa, jonka graafiselta osastolta hän valmistui 1966. Työskenneltyään ensin mainostoimistossa hän siirtyi 1969 WSOY:lle, kunnes jäi vapaaksi taiteilijaksi 1978.

Taiteellinen tuotanto

Kuvataide
Vaajakallio on kuvittanut kymmeniä lasten- ja muita kirjoja, kuten Riitta Korpelan Ti-Ti Nalle -sarja kirjoja sekä Tuula Kallioniemen, Inkeri Karvosen, Leena Laulajaisen ja Ritva Toivolan teoksia. Hän on lisäksi tehnyt piirroksia lehtiin ja tieto- ja oppikirjoihin sekä suunnitellut kirjojen kansia ja graafisia toteutuksia, postikortteja ja muita painotuotteita sekä ex libris -merkkejä. Hänet tunnetaan myös ikonien maalarina jo 1960-luvun alkupuolelta ja ikonimaalauksen opettajana 1970-luvulta lähtien. 1990-luvulta alkaen hän on tehnyt lavastuksia ja suunnitellut teatteriasuja ja -nukkeja muun muassa Teatteri Hevosenkengalle.

Kirjat
 Ti-Ti Nallen koko perhe, 2000

Palkintoja ja tunnustuksia
 Kirjallisuuden valtionpalkinto, 1978
 Arvid Lydecken -palkinto, 1980
 Rudolf Koivu -palkinto, 1981

Lähteet

 Suomalaiset kuvittajat
 Suomalaiset lavastajat
 Suomalaiset lasten- ja nuortenkirjailijat
 Ikonimaalarit
 Vuonna 1941 syntyneet
 Elävät henkilöt